Onnie se lyk langs motor gevind | Maroela Media
'n Verdagte sal na verwagting Woensdag in die Bultfontein-landdroshof in die Vrystaat verskyn in verband met die moord op 'n plaaslike hoërskoolonderwyser.
Kapt. Stephen Thakeng, polisiewoordvoerder, het gesê die 38-jarige verdagte is in hegtenis geneem in verband met die moord op Caroline Mzinyathe (26), 'n onderwyser aan Rainbow High School in Bultfontein.
"Die slagoffer het oor die naweek met haar motor van Wesselsbron na Bultfontein gery en 'n rygeleentheid aan twee mense gegee. Haar liggaam is Sondag om 19:10 langs haar motor langs die pad tussen dié twee dorpe gekry. Sy het agt steekwonde aan haar liggaam gehad," het Thakeng gesê.
Volgens Thakeng was die slagoffer se selfoon vermis en het die polisie 'n saak van moord ondersoek.
"Ná 'n deeglike ondersoek deur sers. Tshabalala en kapt. Dichechane is die polisie na 'n huis in Monyakeng buite Wesselsbron gelei waar die selfoon van die oorledene en klere met bloedvlekke in die besit van die verdagte gevind is."
Die man is op die plek in hegtenis geneem op aanklag van moord.
Lt.kol. Harry Lekitlane, stasiebevelvoerder van die Bultfontein-polisie, het die beamptes wat die saak ondersoek geloof vir die inhegtenisneming. Lekitlane het motoriste gemaan om nooit 'n rygeleentheid aan vreemdelinge te gee nie.
Soveel dok belastingbetalers op vir Zuma se regskoste
No good deed will go unpunished. Hou asb OP om mense 'n 'ride' te gee, dit het nou al die afgelope maand tot vele mense se dood gelei. Jammer oor die verlies aan 'n dogter, en dit net omdat sy probeer goed doen het.
Klink eerder asof hy gevang wou word.
Maroela Media van waneer af het die vroulike vorm Onderwyseres verander na onderwyser. Regtig ?
Onderwyseres = vroulik
Akteur = Manlike
Howe en tronke dien geensins as afskrikking nie. Cele is heeltemal reg met sy seining oor moordenaars wat hul reg op lewe moet verloor. Die menseregte voorstaanders kan gil soos hulle wil , dis al wat hierdie goed gaan stopsit.
Ai hoe vreed is dit nie…mens kan vir niemand meer stop nie, die teendeel niemand sal n mens ook stop as jy in die nood is nie….